Resolució de 27 d'abril de 2016, de finalització de la Reclamació 37/2015 amb acord de mediació
Administració: Centre de Telecomunicacions i Tecnologies de la Informació de la Generalitat de Catalunya (CTTI)
Contracte de gestió integral de la xarxa de Radiocomunicacions d'Emergències i Seguretat de Catalunya (RESCAT) durant el període 2013-2022.
La difusió de determinades dades relatives a una xarxa de radiocomunicacions policials i de serveis d'emergències com la xarxa RESCAT pot comprometre greument la seguretat pública i pot ser denegada a l'empara del límit contingut a l'article 21.1.a LTAIPBG.
Però això no exclou l'accés parcial a totes aquelles altres dades del contracte de gestió de la xarxa i de l'expedient d'adjudicació no afectades per l'esmentat límit o altres límits, per molt que el procediment de contractació hagi estat declarat reservat.
L'acord de lliurament parcial de la informació assolit en procediment de mediació satisfà l'objecte de la reclamació.
Generalitat, Entitats de dret públic, Contractes, Contractes reservats, Límits al dret d'accés, Seguretat pública, Accés parcial, Mediació,
Sobre la base dels antecedents i fonaments jurídics exposats, i atès que no s'aprecia la concurrència d'elements contraris a l'ordenament jurídic en l'acord de mediació assolit, el Ple de la GAIP, en la sessió de 27 d'abril de 2016, resol per unanimitat:
del 19 d'abril de 2016, relatiu a la Reclamació 37/2015
La representació del Centre de Telecomunicacions i Tecnologies de la Informació de la Generalitat de Catalunya, de conformitat amb la representació del Departament d'Interior, per encàrrec del qual es va fer la contractació pública, acorda lliurar en aquest acte la informació que es relaciona a l'acord següent.
L'Administració reclamada juntament amb l'administració convidada, un cop duta a terme la ponderació indispensable de l'aplicació del límit a la seguretat pública i el caràcter reservat del contracte i el procediment de negociació de conformitat amb la part reclamant, consideren que l'accés a la informació que es relaciona a continuació no compromet la seguretat de la informació qualificada com a reservada.
Pel que fa a les terceres persones interessades, la persona representant del CTTI expressa les observacions de les empreses que han estat consultades i es recullen les respostes de les empreses que van participar en el procediment negociat sense publicitat, que han estat consultades, mitjançant de la notificació d'un termini de deu dies perquè poguessin expressar la seva oposició o les seves al·legacions.
Fruit d'aquestes al·legacions s'ha preparat la documentació que es lliura tenint en compte les observacions.
La informació es facilita en suport paper en el cas de l'índex i en un pen-drive per a la resta de documentació a la persona reclamant en el mateix acte de la sessió de mediació.
La part reclamant accepta la documentació que se li entrega en aquest acte.
La part reclamant, mitjançant aquest acord de mediació es dóna per satisfeta de la seva reclamació en relació amb l'accés a la informació pública sol·licitada, sens perjudici de les actuacions i accions ulteriors que li puguin correspondre.
L'acord es presentarà al Ple de la GAIP, a fi que aquesta en tingui coneixement, dicti la resolució que posa fi al procediment de reclamació, ordeni la seva execució i la seva publicació al web de la GAIP.
Per l'Administració: Per la persona reclamant: